*Αθήνα, 4 Οκτωβρίου 2021*

**ΔΕΛΤΙΟ ΤΥΠΟΥ**

**Eurobank | Νέο Αμοιβαίο Κεφάλαιο (LF) Fund of Funds GLOBAL MEGATRENDS**

Η [**Eurobank Asset Management ΑΕΔΑΚ**](http://www.eurobankam.gr/)**,** η μεγαλύτερη σε μερίδιο αγοράς Εταιρεία Διαχείρισης Αμοιβαίων ΚεφαλαίωνστηνΕλλάδα**\***,εμπλουτίζει τους **ΟΣΕΚΑ\*\***, των οποίων είναι Διαχειριστής Επενδύσεων, με το **(LF) Fund of Funds GLOBAL MEGATRENDS**, το νέο, καινοτόμο Αμοιβαίο Κεφάλαιο (Α/Κ), το οποίο διευρύνει τη γκάμα των επενδυτικών επιλογών που προσφέρει η [**Eurobank**](https://www.eurobank.gr/el/retail).

Τα **megatrends** είναι ισχυρές μακροπρόθεσμες τάσεις που επιφέρουν μεγάλους κοινωνικούς, οικονομικούς, πολιτικούς, περιβαλλοντικούς και τεχνολογικούς μετασχηματισμούς, παγκοσμίως. Το θεματικό **Α/Κ** **(LF) Fund of Funds GLOBAL MEGATRENDS** επικεντρώνεται στις μακροπρόθεσμες αυτές τάσεις και, κυρίως, σε megatrends σχετικά με τη βιωσιμότητα, τις καινοτόμες τεχνολογίες, τις δημογραφικές αλλαγές και την υγεία, ακολουθώντας μια πειθαρχημένη διαδικασία που ενσωματώνει **κριτήρια ESG**. Βασικό **πλεονέκτημα** του(LF) Fund of Funds GLOBAL MEGATRENDS είναι η **ευελιξία της επενδυτικής στρατηγικής** που μπορεί να ακολουθεί, επενδύοντας δηλαδή και σε μετοχικές αλλά και σε ομολογιακές αξίες και διαμορφώνοντας τα επενδυτικά ποσοστά **ανάλογα με τις συνθήκες που επικρατούν στις αγορές**. Είναι επίσης σημαντικό πωςπρόκειται για ένα Α/Κ, το οποίο **επενδύει σε μερίδια άλλων Α/Κ**, που διαχειρίζονται **κορυφαίοι διεθνείς Διαχειριστές Κεφαλαίων,** παρέχοντας έτσι, ως Fund of Fund και για τους πελάτες που το επιλέγουν, **έμμεση πρόσβαση** **στους μεγαλύτερους διαχειριστές παγκοσμίως** και στις σύγχρονες, επενδυτικές τάσεις.

Το (LF) Fund of Funds Global Megatrends, που έχει συσταθεί στο Λουξεμβούργο από την [**Eurobank FMC-LUΧ**](https://eurobankfmc.lu/), **100% θυγατρική της [Eurobank](https://www.eurobank.gr/el/retail)**, ενσωματώνει περιβαλλοντικούς και κοινωνικούς στόχους και κατηγοριοποιείται ως προϊόν που υπάγεται στο άρθρο 8 του ΚανονισμούSFDR**\*\*\***.

Περαιτέρω πληροφορίες σχετικά με το Α/Κ, το έντυπο Βασικές Πληροφορίες για τους Επενδυτές και το ενημερωτικό δελτίο, στην ελληνική γλώσσα, μπορούν να αντληθούν από τις ιστοσελίδες [**www.eurobankfmc.lu**](https://eurobankfmc.lu/), [**www.eurobank.gr**](http://www.eurobank.gr) και [**www.eurobankam.gr**](http://www.eurobankam.gr).\_

**(\*)** Στοιχεία 28.9.2021 της **Ένωσης Θεσμικών Επενδυτών**.

**(\*\*) ΟΣΕΚΑ** **|** Οργανισμός συλλογικών επενδύσεων σε κινητές αξίες όπως ορίζεται από τις διατάξεις του νόμου 4099/2012 και της Οδηγίας 2009/65/ΕΚ.

**(\*\*\*) SFDR** **|** Ο κανονισμός (ΕΕ) 2019/2088 περί γνωστοποιήσεων αειφορίας στον τομέα των χρηματοπιστωτικών υπηρεσιών ή “SUSTAINABLE FINANCE DISCLOSURES REGULATION” (SFDR). Τα Προϊόντα Article 8), προωθούν περιβαλλοντικά ή κοινωνικά χαρακτηριστικά (ή συνδυασμό αυτών).

**ΟΙ ΟΣΕΚΑ ΔΕΝ ΕΧΟΥΝ ΕΓΓΥΗΜΕΝΗ ΑΠΟΔΟΣΗ**

**ΚΑΙ ΟΙ ΠΡΟΗΓΟΥΜΕΝΕΣ ΑΠΟΔΟΣΕΙΣ ΔΕΝ ΔΙΑΣΦΑΛΙΖΟΥΝ ΤΙΣ ΜΕΛΛΟΝΤΙΚΕΣ**